b'\n_START_ARTICLE_\nTerje Soots\n_START_PARAGRAPH_\nTerje Soots (19. veebruar 1961 \xe2\x80\x93 31. detsember 2003) oli eesti raadioajakirjanik. _NEWLINE_Soots s\xc3\xbcndis Viljandimaal, l\xc3\xb5petas keskkooli ja muusikakooli Karksi-Nuias. _NEWLINE_Tartu \xc3\x9clikooli ajakirjanduse eriala l\xc3\xb5petamise j\xc3\xa4rel (1985) suundus ta Eesti Raadiosse, alustades t\xc3\xb6\xc3\xb6d laste- ja noortesaadete toimetuses. Terje Soots oli ka \xe2\x80\x9cStereop\xc3\xbchap\xc3\xa4eva\xe2\x80\x9d toimetaja ning aastast 1996 Vikerraadio vastutav toimetaja._NEWLINE_Sootsi \xc3\xbcks tuntumaid saateid oli \xe2\x80\x9cM\xc3\xbcstiline Venemaa\xe2\x80\x9d (koos ajaloolase David Vsevioviga). Ta toimetas saateid \xe2\x80\x9cMaailmapilt\xe2\x80\x9d, \xe2\x80\x9cVisandid\xe2\x80\x9d, \xe2\x80\x9cMetamorfoosid\xe2\x80\x9d ja arvukalt muid kultuuri- ja \xc3\xbchiskonnaelu saated. Terje Soots oli ka Vikerraadio hommikuprogrammi "Vikerhommik" kauaaegne saatejuht ja vastutav toimetaja. Raadiokuulajad valisid Terje Sootsi korduvalt paremate saatejuhtide hulka ning ajaloosaade \xe2\x80\x9cM\xc3\xbcstiline Venemaa\xe2\x80\x9d on korduvalt tunnistatud parimaks Vikerraadio saateks._NEWLINE_Terje Soots j\xc3\xa4i halveneva tervise t\xc3\xb5ttu raadiot\xc3\xb6\xc3\xb6st eemale 2002. aasta l\xc3\xb5pus, ta suri aasta hiljem v\xc3\xa4hki.'